1780 isch er Grichtsherr am Basler Stadtgricht worde, zwei Johr druf Rootsschriiber und im Johr 1790 Stadtschriiber. Er het as diplomatisch gschiggt gulte und isch e baar Mol as Abgsandte vo Basel noch Paris d Interässe vo dr Stadt dört verdrätte. 1794 isch er in Groossroot gwehlt worde und im Johr druf het er zwüsche de Preussen und Frankriich vermiddlet. D Verhandlige si am 5. April im Friide vo Basel erfolgriich abgschlosse worde.